

MAARDU LINNAVALITSUS

KORRALDUS

Maardu 14. jaanuar 2025 nr 21

Vana-Hindreku kinnistu ja lähiala

detailplaneeringu kehtestamine

Võttes aluseks kohaliku omavalitsuse korralduse seaduse § 30 lg 1 p 3, planeerimisseaduse § 139 ning arvestades järgmiste motiivide ja kaalutlustega:

* detailplaneeringu koostamise peamine eesmärk on praegune sihtotstarbeta maa kinnistu jagada üheks äri- ja/või tootmismaa krundiks ja üheks transpordimaa krundiks ning määrata moodustatavale äri- ja/või tootmismaa krundile ehitusõigus kuni 3-korruseliste äri ja/või tootmishoonete ehitamiseks. Ühtlasi määrata detailplaneeringus üldised maakasutustingimused, heakorrastuse, haljastuse, parkimise, liikluskorralduse ja tehnovõrkudega varustamise põhimõtteline lahendus;
* detailplaneeringu koostamise eesmärk on kooskõlas Maardu Linnavolikogu 31.01.2023 otsusega nr 42 kehtestatud Maardu linna üldplaneeringuga, mille kohaselt on planeeritava maa juhtotstarbeks äri- ja tootmise maa-ala (ÄT);
* detailplaneeringu elluviimisega ei kaasne eeldatavasti tegevusi, mis omaksid olulist keskkonnamõju;
* detailplaneeringu lahenduse on kooskõlastanud Transpordiamet ja Päästeamet, positiivse arvamuse avaldanud Elektrilevi OÜ, Telia Eesti AS, Esmar Gaas OÜ, Kroodi Vesi OÜ ja AS Tallinna Vesi, millega andnud välja tehnilised tingimused detailplaneeringu lahenduse alusel;
* detailplaneeringu avaliku väljapaneku ajal alates 09.12.2024 kuni 22.12.2024 ei ole detailplaneeringu lahenduse osas kirjalikke seisukohti esitatud.

1. Kehtestada Vana-Hindreku kinnistu ja lähiala detailplaneering ligikaudu 1,1 ha suurusel alal (koostaja: K-Projekt Aktsiaselts, töö nr 22056, detailplaneeringu number 540623.

Detailplaneeringuga on pos nr 1 krundile ette nähtud kuni kolm 3. maapealse korrusega äri- ja/või tootmishoone maksimaalse ehitisealuse pinnaga kuni 4650 m2. Juurdepääs krundile on Loovälja teelt läbi Uus-Hindreku krundi seatud servituudiga. Pos nr 2 krundi sihtotstarbeks määratakse transpordimaa ning see antakse üle riigile. Detailplaneeringu ala põhjaosa jääb haljastatuks, lisatakse uut haljastust. Krundi pindalast tuleb minimaalselt 20% kavandada haljastatava/looduslikuna säiliva osana, millest osa kõrghaljastatakse.

2. Planeerimis- ja majandusosakonnal tagada detailplaneeringu kehtestamisest teavitamine planeerimisseaduses ettenähtud korras.

3. Korraldus jõustub teatavakstegemisest.

4. Korraldust on võimalik vaidlustada 30 päeva jooksul teatavakstegemisest, esitades kaebuse Tallinna Halduskohtule halduskohtumenetluse seadustikus sätestatud korras või vaide Maardu Linnavalitsusele haldusmenetluse seaduses sätestatud korras.

(allkirjastatud digitaalselt)

(allkirjastatud digitaalselt)

Aurika Sin-Kerra

Linnapea Julia Saveljeva

Linnasekretär